laion/Wikipedia-Exotic huggingface dataset:
אדום עולה עולה

"אדום עולה עולה" הוא שיר אליפות של מועדון הכדורגל הפועל חיפה. השיר נכתב על ידי אהוד מנור לרגל זכייתה של חיפה באליפות המדינה לעונת 1998/1999, הולחן ובוצע על ידי אבי פרץ ועובד על ידי פרץ וקובי אשרת. בעונת 1998/1999 זכתה הפועל חיפה באליפות הראשונה והיחידה בתולדותיה. לרגל הזכייה באליפות, כתב אהוד מנור את שיר האליפות "אדום עולה עולה". השיר הולחן ובוצע על ידי אבי פרץ והושמע בהשמעת בכורה ברדיו ב-8 במאי 1999 במסגרת התוכנית "שירים ושערים" ברשת ב', מיד לאחר שחיפה זכתה בפועל באליפות, כשגברה על יריבתה לצמרת הטבלה מכבי תל אביב. השיר מורכב משני בתים המורכבים מארבע שורות מחורזות בתוכן, מפזמון חוזר ומקטע שירה ששגור בפי אוהדי הקבוצה - "כולם יודעים שחיפה אדומה". במוקד השיר עומדים החגיגיות שבראשוניות, לאור העובדה שהייתה זו הפעם הראשונה שבה זכתה הפועל חיפה באליפות המדינה ("זוהי פעם ראשונה אבל לא האחרונה"), וכן מעבר ההגמוניה בעיר ממכבי חיפה, שנחלה עונה לא מוצלחת, להפועל, לאחר למעלה מעשור שנים שבהן הייתה זו מכבי חיפה שהרבתה לזכות בתארים ואילו הפועל נעה בין הליגה הלאומית דאז לליגה הארצית ("כולם יודעים שחיפה אדומה"; "בקריות ובמפרץ... בנמל ובכרמל חיפה היא של הפועל"). הפזמון גם הוא מורכב משיר אוהדים - "אדום עולה עולה", וזהו גם שמו של השיר. לאחר מכן מתואר הצבע האדום כפורש כנפיים וכממריא אל על, ובעלי הקבוצה, רובי שפירא כמי שנמצא "בשמיים", סלנג שנועד לתאר את אושרו הרב והתרוממות הרוח שחווה. אלא ששנתיים מאוחר יותר נקלע שפירא לקשיים כלכליים והתאבד, והביטוי הפך מציאותי וקיבל ממד מקברי וטרגי. לימים סיפר מנהל הקבוצה דאז, אפרים גבאי, כי הציע לשפירא לשנות את השורה משום שלטענתו הדו-משמעות לא נשמעה טוב, אך שפירא הגיב בביטול. בתום עונת המשחקים פורסם קליפ לשיר שבו נראים שחקני הקבוצה, הישראלים והזרים, לומדים את מילות השיר בהדרכת מאמנם אלי גוטמן, ומיד לאחר מכן מבצעים אותו במקומות שונים - במגרש האימונים של הקבוצה ובאתרים שונים ברחבי חיפה. את קטע הביניים הלקוח מתוך שיר האוהדים מבצעים בקליפ שפירא וראש עיריית חיפה עמרם מצנע. בקליפ משתתפת גם אוהדת הקבוצה, השחקנית אורלי ויינרמן. מילות השיר הוטבעו על ספל ממותג ועל מרצ'נדייז נוספים ששווקו בתקופה הסמוכה לזכייה באליפות. במצעד שירי האליפות שערכו מספר אתרי ספורט ישראליים בעשורים הראשונים לשנות האלפיים הוזכר השיר בין שירי האליפות המוצלחים והיפים בכל הזמנים, ובחלקם אף דורג בחמישייה הראשונה. לאחר התאבדותו של שפירא נרכש המועדון על ידי איש העסקים יואב כץ. אוהדי הקבוצה, שלא היו מרוצים מהמדיניות שהנהיג כץ, מחו נגדו ולבסוף אף הקימו קבוצת אוהדים הנושאת את שמו של שפירא - הפועל רובי שפירא חיפה. הקבוצה נתמכה על ידי בני משפחת שפירא, עובדה שעוררה מתיחות בין כץ למשפחת שפירא. בשל כך, מיעט המועדון להשמיע במשחקי הקבוצה ובאירועים נוספים את שירי האליפות שבהם מוזכרים שמו של שפירא ופועלו - "אדום עולה עולה" ו"אדום זה הצבע שלי", שיר אליפות נוסף בביצוע הזמרת חיה ארד. סרטון השיר "אדום עולה עולה" באתר יוטיוב "אדום עולה עולה" באתר של אקו"ם מילות השיר "אדום עולה עולה" באתר שירונט אור בוקר, רובי שפירא לא התעניין בכדורגל, אבל נתן לקבוצתו אליפות היסטורית. הסוף הטראגי הגיע מהר, באתר הארץ, 8 במאי 2020 שלמה וייס‏, אפרים גבאי: "שמתי את הפועל חיפה לפני המשפחה, היום אני מכה על חטא", באתר וואלה, 20 בנובמבר 2020 אבישי סלע, ‏שירים ושערים: מצעד המנוני האליפות בארץ, באתר ערוץ הספורט, 17 במרץ 2020 עמיר פלג, האיש הקטן והצל הגדול, באתר ynet, 4 בינואר 2018 גידי ליפקין, ‏יואב כץ התנגד שיושר הבית על רובי שפירא, באתר ONE‏, 13 במאי 2018
המשרד למודיעין ויחסי חוץ

המשרד למודיעין ויחסי חוץ (בצ'כית: Úřad pro zahraniční styky a informace, בראשי תיבות: ÚZSI) הוא שירות המודיעין העיקרי של צ'כיה האחראי על איסוף, ניתוח והפצת מודיעין והוא סוכנות הריגול המרכזית ועליה לספק מודיעין מדויק לממשלת צ'כיה לתמיכה ולהגנה על אינטרסים של מדיניות חוץ וכלכלה. השירות גם מגן על המדינה מפני אירועי טרור, נשק להשמדה המונית, פשעים כלכליים ועוד. ה-ÚZSI היה חלק ממשרד הפנים הצ'כי עד 1994, עת שירותי המודיעין של צ'כיה הפכו למוסד עצמאי. קודם לכן הסוכנות נקראה בשם המשרד למודיעין ויחסי חוץ של משרד הפנים הפדרלי. לאחר הכרזת העצמאות הצ'כית, עמד ÚZSI בפני אתגרים רבים הנוגעים לפיתוח השירותים החשאיים כמו פיתוח מסגרת חדשה של פעילויותיהם, תוך שימוש בטכנולוגיות חדשות ושיתוף פעולה עם שירותי מודיעין זרים. קצב תפוקת המודיעין גדל משמעותית לאחר שבוצעו שיפורים בדרכי הפעולה וכיום סוכנות הביון היא שחקן מרכזי בקהילת הביון הבינלאומית ומייצגת את קהילת המודיעין הצ'כית בכל רחבי העולם. בראש ÚZSI עומד מנכ"ל, שממונה ומפוטר על ידי שר הפנים, בהסכמת הממשלה. שר הפנים של צ'כיה אחראי מטעם הממשלה על ÚZSI. לשכת המנכ"ל - האחראי על ביטחון והגנה, מזכירות לענייני ציבור ומחלקת פיקוח ובקרה. כפופים ישירות למנהל הם יועצים הכוללים את דובר המשרד ואת האחראים על תחומי הביטחון וההגנה, הפיקוח והבקרה. סגן מנהל מודיעין ומבצעים - האחראי על מספר מחלקות מבצעיות הכוללות את מחלקת הניתוח, מחלקת מודיעין אותות ומחלקת החוץ. מנהל זה אחראי גם על תקשורת והחלפת מודיעין עם שותפים זרים; סגן מנהל לוגיסטיקה - האחראי על האוצר והלוגיסטיקה, טכנולוגיית מידע, התקשורת וטכנולוגיית המידע, ארכיונים ומינהל, עניינים משפטיים, כוח אדם והדרכה. מדיה וקבצים בנושא המשרד למודיעין ויחסי חוץ בוויקישיתוף אתר האינטרנט הרשמי של המשרד למודיעין ויחסי חוץ (באנגלית) "Archived copy". אורכב מ-המקור ב-2015-09-24. נבדק ב-2013-08-06. {{cite web}}: (עזרה) Who We Are, Retrieved 4/02/2011. Our History, Retrieved 4/02/2011. Our Internal Arrangement, Retrieved 4/02/2011.
המכון לחקירת תאונות אוויריות

המכון לחקירת תאונות אוויריות (בראשי תיבות: ÚZPLN, מתוך Ústav pro odborné zjišťování příčin leteckých nehod) היא הסוכנות הממשלתית בצ'כיה החוקרת תאונות תעופה. מטה המכון ממוקם בלטאני, הרובע ה-18 בפראג. ב-14 באוקטובר 2002 קיבלה ממשלת צ'כיה את החלטה מספר 600, שאישרה את תקנון המכון ומינתה את פאבל שטרבל למנהל הראשי של הסוכנות. המכון החל לפעול ב-1 בינואר 2003. קודם לכן לרשות התעופה האזרחית היו יכולות חקירת תאונות. המכון הוקם במקור בשם Ústav pro odborně technické zjišťování příčin leteckých nehod מינואר 2003. ביולי 2006 שונה שמו ("odborné" במקום "odborně technické") לשמו הצ'כי הנוכחי. אתר האינטרנט הרשמי של המכון לחקירת תאונות אוויריות (באנגלית) "Contacts." Air Accidents Investigation Institute. Retrieved on 15 February 2012. "Beranových 130, Prague, Czech Republic ZIP Code 19900" "nasa.htm." Air Accidents Investigation Institute. 12 August 2004. Retrieved on 26 February 2012. History, ÚZPLN "aaii.gif." Air Accidents Investigation Institute. 5 January 2005. Retrieved on 26 February 2012.
הדרך אל הכפר

הדרך אל הכפר הוא פזמון שכתב יורם טהר לב, הלחינה נורית הירש וביצעה רבקה זהר. השיר הושר לראשונה בפסטיגל של שנת 1985, וזכה במקום הראשון. רבקה זוהר הייתה כוכבת בזמר העברי. לאחר שירדה לארצות הברית והתגרשה, היא התמכרה לסמים. בשנת 1985, לאחר ששהתה במכון גמילה מסמים, הזמין אותה מפיק הפסטיגל מיקי פלד להופיע בפסטיגל. ביוזמת גברי מזור, נסע פלד במיוחד לארצות הברית כדי לשכנע אותה. אף שזוהר לא הייתה ידועה כזמרת לילדים היא שוכנעה ושבה לישראל. השיר זכה במקום הראשון בפסטיגל. מיקי פלד סיפר על השיר: "כשאני נכנסתי עם הפסטיגל אמרו לי שאני משוגע כי הפסטיבל לשירי ילדים יקרע אותי. אבל השארנו להם אבק, והם הרימו ידיים סופית ב־1985 כשהבאנו את רבקה זוהר. ידעתי שאם נצליח להגיע אליה ולשכנע אותה להופיע, הפסטיגל כבר יהיה הדבר הכי גדול שיש בענף". לדברי זהר, "זה השיר שהעלה אותי לארץ אחרי היעדרות ארוכה, ועד היום הוא משמח את הקהל שלי. הרעיון היה של גברי מזור. יום אחד הם הגיעו לניו יורק, למועדון הפינג'אן, שמעו אותי שרה והחליטו שאני במצב סביר כדי להופיע. אני בכלל הייתי מרוחקת מזה, עבורי כל הכותרות עסקו כביכול במישהי אחרת. ידעתי או חשבתי שאני עדיין בתודעה של אנשים בישראל – אז לא ציפיתי לכלום. בשנה שלאחר מכן זכיתי שוב עם 'חלקת אלוהים הקטנה' וגם שם הייתה ידו המכוונת של גברי מזור". במצעד הפזמונים העברי השנתי של רשת ג' לשנת תשמ"ו (1986) דורג השיר במקום ה־23, כמו כן הוא שולב באלבום "עברייה" שהוציאה זהר. בפסטיגל 2020, "MY פסטיגל", ביצעו את השיר מאיה בוסקילה ואיתי לוי. השיבה אל הכפר היא משל לחזרה למולדת ישראל. יורם טהרלב כתב את המילים ללחן שיצרה נורית הירש. הוא כתב את המילים המתארות את הכפר פקיעין שבגליל. זהר היא צאצאית של משפחת זינתי, אשר חיה בכפר. רק בינתיים: שירי נורית הירש, עמ' 12, הוצאת משכל, 2006. (הספר בקטלוג ULI) לשיר עם אפי נצר, חלק ב', עמ' 12, ההסתדרות הכללית של העובדים בארץ ישראל, 1988. (הספר בקטלוג ULI) בפרדס ליד השוקת: שירי יורם טהרלב, עמ' 10, משרד הביטחון - ההוצאה לאור, 1991. (הספר בקטלוג ULI) מילות השיר "הדרך אל הכפר", באתר שירונט הדרך אל הכפר, סרטון באתר יוטיוב לדף השיר באתר הספרייה הלאומית יעקב בר-און, ‏"מעדיפה את כל מה שעברתי על התהילה": רבקה זוהר חוזרת לקהל, באתר מעריב אונליין, 22 בספטמבר 2015 רז שכניק, לי כל פסטיגל נושא מזכרת, באתר ynet, 17 בנובמבר 2020 הדרך אל הכפר, באתר של יורם טהר לב
עיר של פחד: ניו יורק נגד המאפיה

עיר של פחד: ניו יורק נגד המאפיה (באנגלית: Fear City: New York vs The Mafia) היא סדרת טלוויזיה אמריקאית בת שלושה פרקים, המסקרת את הפשע האמיתי שהיה בניו יורק בשנות השמונים והתשעים של המאה העשרים בהובלתן של חמש המשפחות: בונאנו, גמבינו, ג'נוביז, לוקזי וקולומבו. הסדרה מוצגת מנקודת מבטה של לשכת החקירות הפדרלית- ה-FBI המפרטת כיצד יישמו את האזנות סתר במקומות המפגש ובתיהם של חברי המשפחות. הסדרה שודרה בנטפליקס. "עיר של פחד: ניו יורק נגד המאפיה", במסד הנתונים הקולנועיים IMDb (באנגלית) "עיר של פחד: ניו יורק נגד המאפיה", באתר נטפליקס "עיר של פחד: ניו יורק נגד המאפיה", באתר Rotten Tomatoes (באנגלית) "עיר של פחד: ניו יורק נגד המאפיה", באתר Metacritic (באנגלית) "עיר של פחד: ניו יורק נגד המאפיה", במסד הנתונים הקולנועיים KinoPoisk (ברוסית) Horton, Adrian (2020-07-22). "Fear City: Netflix docuseries recounts a time when the mob ruled New York". The Guardian (באנגלית בריטית). ISSN 0261-3077. נבדק ב-2020-11-20.
שיטת החצייה

באנליזה נומרית, שיטת החצייה (באנגלית: bisection method) היא אלגוריתם למציאת שורש של פונקציה, אשר עושה שימוש איטרטיבי בחלוקת המרווח לשורש בשניים וכך לבחור מרווח קטן יותר שבו השורש נמצא. תהליך זה נמשך עד שהפער מספיק קטן. נניח שאנו רוצים לפתור את המשוואה f ( x ) = 0 {\displaystyle f(x)=0} , כאשר f {\displaystyle f} היא פונקציה רציפה. בהינתן שתי נקודות a {\displaystyle a} ו- b {\displaystyle b} , שלערכי הפונקציה בהן יש סימנים הפוכים, ממשפט ערך הביניים נובע שלפונקציה יש לפחות שורש אחד במרווח זה [ a , b ] {\displaystyle [a,b]} . שיטה זו מחלקת את המרווח בשתיים בכל איטרציה: c = a + b 2 {\displaystyle c={\frac {a+b}{2}}} אחר כך, ישנן שלוש אפשרויות: באפשרות הראשונה f ( c ) = 0 {\displaystyle f(c)=0} ובכך מצאנו את מבוקשנו. שתי האפשרויות האחרות הן של- f ( a ) {\displaystyle f(a)} ול- f ( c ) {\displaystyle f(c)} יש ערכים הפוכים בסימנם, או של- f ( b ) {\displaystyle f(b)} ול- f ( c ) {\displaystyle f(c)} יש ערכים הפוכים בסימנם. האלגוריתם ימשיך לאיטרציה הבאה למרווח בין שני הערכים, שבהם הסימנים של הפונקציות שלהם הפוכים. אם f {\displaystyle f} היא פונקציה רציפה במרווח [ a , b ] {\displaystyle [a,b]} ו- f ( a ) ⋅ f ( b ) < 0 {\displaystyle f(a)\cdot f(b)<0} , אזי שיטת החצייה מתכנסת. למעשה, ניתן לחשב שגיאה מוחלטת לשיטה החצייה ברוב המקרים: b − a 2 n {\displaystyle {\frac {b-a}{2^{n}}}} לאחר n {\displaystyle n} צעדים. במילים אחרות, השגיאה מתחלקת בשתיים בכל איטרציה, לכן השיטה מתכנסת באופן ליניארי (סדר ההתכנסות הוא 1). אבל השיטה מתכנסת באופן ודאי אם ל- f ( a ) {\displaystyle f(a)} ול- f ( b ) {\displaystyle f(b)} יש ערכים הופכיים. מכאן, שיטת החצייה יעילה פחות משיטת ניוטון-רפסון (מתכנסת לאט יותר), אולם בניגוד לשיטת ניוטון-רפסון, ההתכנסות בה מובטחת. להלן הצגה של שיטה החצייה בקוד פייתון. הערכים ההתחלתיים של a {\displaystyle a} ו- b {\displaystyle b} חייבים להיות כך ש- f ( a ) ⋅ f ( b ) < 0 {\displaystyle f(a)\cdot f(b)<0} (כמו שנדרש למעלה). המשתנה epsilon מגדיר כמה מדויקת תהיה התוצאה. # שיטת החצייה while (b - a) > epsilon: #חישוב הערך האמצעי c = (a + b) / 2. if f(a)*f(c) > 0: #התעלם מהחצי השמאלי a = c else: #התעלם מהחצי הימני b = c שיטת החצייה ב-MathCad. שיטת החצייה, באתר MathWorld (באנגלית)
הפושעים המבוקשים ביותר בעולם

הפושעים המבוקשים ביותר בעולם (באנגלית: World's Most Wanted) היא סדרה תיעודית בת חמישה פרקים, המספרת מי הם חמשת הפושעים המבוקשים ביותר בעולם. "הפושעים המבוקשים ביותר בעולם", במסד הנתונים הקולנועיים IMDb (באנגלית) "הפושעים המבוקשים ביותר בעולם", באתר נטפליקס "הפושעים המבוקשים ביותר בעולם", באתר Rotten Tomatoes (באנגלית) "הפושעים המבוקשים ביותר בעולם", במסד הנתונים הקולנועיים KinoPoisk (ברוסית) רועי אבן, ‏כל מה שצריך לדעת על "הפושעים המבוקשים ביותר בעולם", באתר ‏מאקו‏, 13 באוגוסט 2020 - ערוץ 7, הסדרה החדשה של נטפליקס נחשבת דוקומנטרית ועוסקת בדברים שכבר קרו ופורסמו, אבל מצליחה לשמור על רף גבוה של מתח לאורך כל הדרך, באתר ערוץ 7, 13 באוגוסט 2020 Lily Waddell, Brett Gibbons, Netflix to air documentary on world's most wanted fugitives, WalesOnline, ‏28 ביולי 2020 (באנגלית)
Hi, It's Me

Hi, It's Me (בעברית: היי, זו אני) הוא המיני-אלבום השלישי של הזמרת האמריקאית אשניקו. המיני-אלבום יצא לאור ב-12 ביולי 2019, על ידי חברת התקליטים וורנר מיוזיק ופיקניק דיגיטלי. מתוך המיני-אלבום יצאו שלושה סינגלים. מידע על האלבום Hi, It's Me באתר AllMusic האלבום Hi, It's Me באתר ספוטיפיי האלבום Hi, It's Me באתר אפל מיוזיק Ashnikko is the Miley Cyrus-approved bubblepunk pop-star who refuses to take herself seriously Hi, It's Me by Ashnikko, Apple Music Hi, It's Me - EP by Ashnikko, Apple Music Ashnikko Hi, It's Me LP, warnermusic Hi It's Me (Płyta Analogowa), empik
ארוכה הדרך הביתה (סרט, 1998)

ארוכה הדרך הביתה (באנגלית: The Long Way Home) הוא סרט טלוויזיה אמריקאי משנת 1998, בהפקתו ובבימויו של גלן ג'ורדן, עם ג'ק למון ושרה פולסון בתפקידים הראשיים. התסריט מבוסס על סרט הטלוויזיה הצרפתי "Thomas Guerin, Retraite". זה אחד הסרטים האחרונים של ג'ק למון הקשיש שבהם עסק בבעיית הקשישים והיחס אליהם. כאן הוא משחק בתור קשיש אלמן והיחסים המורכבים בינו לבין בניו וכלתו. תומאס גרין (ג'ק למון) הוא קשיש בן 75 שמתגורר בעיר בומונט שבקנזס. אשתו נפטרה לאחר 50 שנות נישואים. הוא התפרנס מחנות לרהיטים אותם ייצר וכעת שכנעו אות בניו קן (גרווין סנפורד) ופיט (טום באטלר) למכור את ביתו והחפצים שלו ולעבור לגור עם קן ואשתו בוני (כריסטין גריפין). תומאס לא משלים עם המצב הנוכחי בו הוא גר בחדר בדירת בנו ונתון למרותם של בנו וכלתו אף על פי שהם מתייחסים אליו יפה. הוא מקבל מכתב ממונטריי מאישה בשם ורוניקה שהייתה פעם בת זוגו אותה לא ראה עשרות שנים. יום אחד הוא נוסע עם בוני לעיירה, נפרד ממנה לזמן קצר ומחליט לחזור לביתו ברגל. הוא טועה ביער, נופל ונפגע ברגל ומדדה לעבר כביש לתפוס טרמפ. עוצרת לו מכונית בה נוהגת צעירה נאה בת 21, ליאן בוסנר (שרה פולסון), תלמידת קולג' שנוסעת להוריה בקליפורניה לבקר את אביה החולה. הם מגיעים לתחנת דלק ונכנסים למסעדה. שני צעירים מנסים להתחיל עם ליאן בגסות. תומאס מניס אותם והיא מתיזה עליהם גז. שניהם בורחים אך עוקבים אחריהם במכונית. מתפתח מרוץ ובו מכוניתם יורדת לשוליים ונפגעת. שני הצעירים מסתלקים. מכאן ואיך עושים שניהם את הדרך בטרמפים בשיטת קלודט קולברט בסרט זה קרה לילה אחד, כשליאן עוצרת את המכוניות ותומאס מצטרף אליה. הילדים המודאגים פונים למשטרה, תמונתו מתפרסמת ומתחיל חיפוש אחריו ואחרי הצעירה שמתלווה אליו. עם כל ההרפתקאות שלהם מתחילה ידידות בין הקשיש לצעירה וכל אחד מספר את קורות חייו ואת בעיותיו. לבסוף הם מגיעים לכרמל בקליפורניה שם הוא מתארח אצל הוריה של בוני. למחרת הוא מגיע לדירתה של ורוניקה (בטי גארט) במונטריי והיא מופתעת לראות אותו. הם מספרים כל אחד על מה שעבר עליו ועל חברים משותפים ומטיילים לאורך חוף הים. ורוניקה מבטיחה לבקרו בבומונט. תומאס מטלפן לקן ומודיע לו על חזרתו לבומונט. למחרת נפרד תומאס מבוני שנותנת לו במתנה את שרשרת הצוואר שלה ומאחלת לו הצלחה. "ארוכה הדרך הביתה", במסד הנתונים הקולנועיים IMDb (באנגלית) ארוכה הדרך הביתה, באתר TCM
אמיליה איב

אמיליה איב (באנגלית: Amelia Eve; נולדה ב-22 בדצמבר 1994) היא שחקנית בריטית. בשנת 2018 הופיע בסדרת הקומדיה של רשת ה-BBC, "אנטרפרייס". בשנת 2020, איב שיחקה בתפקיד ג'יימי לצד ויקטוריה פדרטי בסדרה של נטפליקס, "מי מתגורר באחוזת בליי". ב-28 בספטמבר 2023 יצא לאור הסרט "The Blind" בכיכובה. היא הקימה חברת טיפוח כלבים, The Fairy Dogmothers, עם אחותה היילי בינואר 2018. עסק לחיות המחמד מציע שירותים כגון טיולים, אימונים וטיפול יומי. 2015: Powerful - מייג'ור לייזר בהשתתפות אלי גולדינג וטארוס ריילי אמיליה איב, במסד הנתונים הקולנועיים IMDb (באנגלית) Shaw-Williams, Hannah (30 באוגוסט 2019). "The Haunting of Bly Manor Casts T'Nia Miller, Rahul Kohli & More". Screen Rant. נבדק ב-12 באוקטובר 2020. {{cite web}}: (עזרה) Ramsden, Sam (9 באוקטובר 2020). "The Haunting Of Bly Manor's Amelia Eve On How 2020 Could Transform Acting". Bustle. נבדק ב-12 באוקטובר 2020. {{cite web}}: (עזרה) Cremona, Patrick (7 באוקטובר 2020). "The Haunting of Bly Manor star says series is a "wonderful exploration" of a modern family". Radio Times. נבדק ב-12 באוקטובר 2020. {{cite web}}: (עזרה) Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
צהוב עולה

"צהוב עולה זה מכבי" הוא שיר אליפות של מועדון הכדורגל מכבי תל אביב. השיר נכתב על ידי דידי הררי והולחן על ידי זאב נחמה לרגל זכייתה של מכבי תל אביב באליפות המדינה בעונת 2012/2013, ומבוצע על ידי להקת אתניX ואיזי בעיבוד מוזיקלי של יורם פויזנר, עם שחקני הקבוצה ששרים את פזמון השיר. זהו שיר האליפות השני שדידי הררי כותב וזאב נחמה מלחין, אחרי "צהוב עולה זה מכבי" מ-1996. השיר מורכב משלושה בתים מחורזים וקטע ראפ לפני הבית האחרון. שני הבתים הראשונים מחולקים לשני חלקים, שהחלק הראשון מדבר על שחקני הקבוצה והחלק השני על האוהדים אשר שרים לשחקנים. הבית השלישי מחולק לשני חלקים, שהחלק הראשון הוא פניה מהאוהדים אל השחקנים והחלק השני קורא לשאר האוהדים להצטרף לשירה. קטע הראפ, שמבוצע על ידי איזי, מספר על הציפייה שהייתה לאוהדי הקבוצה לאחר 10 שנים ללא אליפות, כציון לכך שהאליפות הקודמת הייתה בעונת 2002/2003. פזמון השיר הוא קריאה קצבית של "צהוב עולה" במבנים שונים. סרטון השיר "צהוב עולה" באתר יוטיוב מילות השיר "צהוב עולה" באתר שירונט אסף נבו, ‏אתניקס ומכבי תל אביב בשיר האליפות הרשמי, באתר ‏מאקו‏, 1 במאי 2013
אמבולנס (סדרת טלוויזיה, 2018)

אמבולנס (ברוסית: Скорая помощь) היא סדרת טלוויזיה רוסית המספרת על עבודתו של צוות אמבולנס מוסקבאי. הסדרה שודרה ברשת NTV בכיכובו של גושה קוצנקו וזכתה לפופולריות רבה ושודרה במשך 3 עונות. עלילת הסדרה סובבת סביב נהג האמבולנס החדש, שמתחיל להפגין את ניסי האבחון והמיומנות הרפואית במהלך שיחות ומציל חיים רבים. במהלך הסדרה מתברר כי הוא רופא מוסמך ביותר, שרישיונו נשלל באופן לא הוגן, וכעת משימתו היא להשיב את שמו הטוב ולשוב למקצוע הרפואה. גושה קוצנקו – קונסטנטין קוליגין, נהג אמבולנס ברכב מדגם גא"זאל בתחנת המשנה מספר 58 של שירות האמבולנסים המוסקבאי. מספר שנים לפני כן הוא עבד כרופא חירום בנובוסיבירסק, אך איבד את רישיונו וחירותו לאחר שלא הצליח להציל את בנו שנפצע אנושות של פקיד משפיע במחוז. פוגש את רייסה. בסוף עונה 2 הוא מקבל את רישיון הרופא שלו. אוהב לחצוב פסלוני עץ. בסוף עונה 3 הופך לבעלה של ראי. מרינה דומוז'ירובה – ראיסה טרטקובה, פרמדיקית באמבולנס בתחנת 58 במוסקבה. בעבר נפגשה עם קוליגין וסן סאניץ', אך בסוף בחרה בקוליגין. למרות שחשבה שהיא עקרה, באמצע עונה 2 היא מקבלת בדיקת הריון חיובית. בסוף עונה 3 היא מתחתנת עם קוליגין. אלכסנדר טיוטין – ולדימיר לומגין הוא רופא חירום בן 60 שעובד בתחנה 58 אך ורק מתוך אהבה למקצוע. נחשב לרופא המנוסה ביותר. אוהב לקרוא יצירות של הוגים (בעונה 1 - ארתור שופנהאואר, בעונה השנייה - קרל גוסטב יונג). מנהל מערכת יחסים קשה עם בנו סטפן קוליקוב – ויקטור אושקוב, חובש. בחור שמח, שאוהב בדיחות. נפגש עם טטיאנה רודנינה. פיוטר בארנצ'ייב – פאבל ריקוב הוא רופא חירום בתחנת 58 עם אופי מגעיל ביותר. עובד לבד. גרוש. לאחר שסבל משבץ מוחי, הוא מתקרבת לרופאה הראשית של תחנת המשנה אולגה קירילובנה. הוא התחתן עם ארפיבה בעונה השלישית. עזיז ביישנאלייב – אראש, חובש במוסקבה (מהעונה השנייה). יקטרינה וולקובה – אולגה ארפיבה, רופאה ראשית בתחנת 58. רווקה היוצאת עם גברים שונים, כולל קוליגין, אך בסופו של דבר מתחילה לחיות עם ריקוב. עוברת תאונה בסוף עונה 3. נטליה פנקינה – אלה, גרושתו של קונסטנטין, שברחה מנובוסיבירסק. אלכסנדר אמלין – אלכסנדר שצ'רבינין, מנהל תחנת 58, האחראי גם על הפצת תרופות נרקוטיות. פדנטי במיוחד בעבודתו ובחייו. ניסה לבנות מערכת יחסים עם ראי, אך נכשל לאחר הצעה בלתי הולמת. אנסטסיה בוקר – טטיאנה רודנינה, מומחית לליהוק באולפן סרטים. אמבולנס, ברשת החברתית VK "אמבולנס", במסד הנתונים הקולנועיים IMDb (באנגלית) "אמבולנס", במסד הנתונים הקולנועיים KinoPoisk (ברוסית) הסדרה "אמבולנס", באתר ערוץ הטלוויזיה "NTV"
שיר המנון למכבי תל אביב

"שיר המנון למכבי תל אביב", המוכר גם כ"מכבי שלנו", נכתב על ידי אילן גולדהירש והולחן על ידי ג'קי אלקיים שגם מבצע את השיר בעיבוד מוזיקלי של רוני וייס. במקור נכתב כשיר הלל לקבוצת הכדורגל מכבי תל אביב ויצא לתחנות הרדיו ב-1976, אך לרגל זכייתה של קבוצת הכדורסל מכבי תל אביב באליפות אירופה בעונת 1976/1977, הוקלטה גרסה נוספת כשיר אליפות עם מילים מותאמות. גרסת הכדורגל הושמעה רבות בתחנות הרדיו, ובאפריל 1977 הגיעה למקום השלישי במצעד הפזמונים העבריים של גלי צה"ל. במצעד שירי הספורט הישראלים שנערך באתר ספורט 5, נבחר השיר במקום העשירי. הבית הראשון מדבר על הרצון לשיר והגאווה בעקבות הצלחת הקבוצה, והוא זהה בין שתי הגרסאות. הבית השני שונה בין הגרסאות בכך שבגרסת הכדורגל הוא מדבר בתחילתו על צבעי הקבוצה ומגן הדוד המסמל אותה, ובחלקו השני על השערים ששחקני הקבוצה כובשים, ובגרסת הכדורסל הוא מדבר בתחילתו על התלהבות הקהל בצפייה בקבוצה ובחלקו השני מזכיר את הזכייה באליפות אירופה. הבית השלישי זהה ברובו בשתי הגרסאות ומדבר על שחקני הקבוצה וקריאה לאוהדים להצטרף לשירת הפזמון, כאשר ההבדל הוא שבגרסת הכדורגל מצוין ש"אחד עשר המופלאים" באים לכר הדשא, ובגרסת הכדורסל ש"חמשת המופלאים" באים למגרש, ככוונה למגרש הכדורסל. הפזמון הוא שיר הלל לקבוצה המתחיל בשייכות של הזמר לקבוצה בכל עונות השנה, ומסתיים בכך שבזמנים אלו כולם רוצים להיות חלק מהקבוצה. ההבדל היחידי בין הגרסאות הוא שבגרסת הכדורגל הפזמון מתחיל בפעם הראשונה במילה "על" ובגרסת הכדורסל במילה "זו", אך בשאר הפעמים הגרסאות זהות כאשר בשתי החזרות הראשונות הפזמון מתחיל במילה "זו" ובשלוש החזרות הנוספות הפזמון מתחיל ללא מילת קישור. ג'קי אלקיים סיפר שלחן השיר יועד במקור לבית"ר ירושלים, אבל מכיוון שבית"ר לא לקחה את גביע המדינה בשנת 1976 שונה הייעוד למכבי תל אביב. אלקיים הוסיף שהוא לא היה אוהד של אף אחת משתי הקבוצות האלה, אלא הערצתי בכלל את הפועל תל אביב. גרסת הכדורסל - מילות השיר "שיר המנון למכבי תל אביב", באתר שירונט מצעד הפזמונים העבריים, מעריב, 8 באפריל 1977 השיר שלנו: 20 שירי הספורט הגדולים בישראל, באתר ערוץ הספורט, 18 במאי 2019 יואב בירנברג, המוזיקאי ג'קי אלקיים ("המנון למכבי תל אביב") הלך לעולמו בגיל 70, באתר ynet, 17 באפריל 2024
וולוו אוטובוסים

תאגיד וולוו אוטובוסים (בשוודית: Volvo Bussar AB; באנגלית: Volvo Bus Corporation, המוצגת כ-VOLVO) היא חברה שוודית המייצרת אוטובוסים, ומתפקדת כחברת בת של וולוו. מטה וולוו אוטובוסים, יחד עם מטה וולוו עצמה, שוכן בעיר גטבורג שבשוודיה. וולוו אוטובוסים הוקמה כחטיבה עצמאית בשנת 1968. וולוו אוטובוסים היא יצרנית האוטובוסים הגדולה בעולם, עם צי שלם של אוטובוסים כבדים להסעת נוסעים. מגוון המוצרים כולל אוטובוסים עירוניים ובין עירוניים, וכן ייצור שלדות עם שילוב מגוון שירותים מקיף. החברה פעילה ברחבי העולם, עם ייצור באירופה, אמריקה הצפונית והדרומית, אסיה ואוסטרליה. החברה הקימה בהודו את מתקן הייצור שלה בעיר בנגלור. מתקן הייצור לשעבר היה באירוויין שבסקוטלנד (נסגר בשנת 2000). בורוס, שוודיה הוסקוטה, בנגלור, הודו קוריטיבה, ברזיל ורוצלב, פולין טולטיטלאן, מקסיקו אוטובוס וולוו שלקח חלק במבצע האוטובוסים הלבנים בשנת 1945 אוטובוס וולוו B12 ‏1940 אוטובוס וולוו B10 ‏1938 אוטובוס וולוו B512 ‏1948 אוטובוס וולוו B512 X‏ 1948 אוטובוס וולוו B617‏ 1952 אוטובוס וולוו B655‏ 1952 אוטובוס וולוו 1953 אוטובוס וולוו B638‏ 1953 אוטובוס וולוו B727‏ 1953 אוטובוס וולוו B70501‏ 1959 אוטובוס וולוו B655‏ 1963 אוטובוס וולוו 1967 אוטובוס וולוו B58‏ 1968 וולוו B10M במרכב של חברת ואן הוול הבלגית וולוו B10MA ‏1985 וולוו אולימפאן 1996 אוטובוס וולוו B10B שנבנה בשנת 1993 עם מרכב של חברת וולטר אלכסנדר, שימש כאוטובוס להכשרת תלמידי נהיגה של חברת "First Greater Manchester" וולוו B9TL ‏2013 וולוו B7RLE ‏2012 וולוו B8RLE ‏2013 וולוו B8RLEA ‏2015 וולוו B12BLEA ‏2009 וולוו B11R ‏2018 וולוו B8R תוצרת מרכבים 2020 וולוו וולוו משאיות וולוו ציוד בנייה מדיה וקבצים בנושא וולוו אוטובוסים בוויקישיתוף אתר האינטרנט הרשמי של וולוו אוטובוסים וולוו אוטובוסים, ברשת החברתית פייסבוק וולוו אוטובוסים, ברשת החברתית אקס (טוויטר) וולוו אוטובוסים, ברשת החברתית אינסטגרם וולוו אוטובוסים, סרטונים בערוץ היוטיוב היסטורית דגמי וולוו - תמונות "Annual and Sustainability Report 2016" (PDF). Volvo. pp. 81, 95.